Quins aliments es necessiten per a aquesta recepta?
Ingredients: 1 quilo de codonys 400 g sucre roig 400 g sucre blanc 1 llimona 5 fulles de gelatina Elaboració: Rentem els codonys i els posem amb pell en una cassola amb aigua. Els fem bullir, de vint-i-cinc a trenta minuts. Quan els codonys són cuits, els pelem, els tallem en quatre trossos, els hi traiem el cor i el triturem. Afegim els dos tipus de sucre i unes gotetes de llimona. Desfem el sucre sense deixar de remenar, fins que el codonyat es desenganxi de les parets de la cassola. A mitja cocció posarem les fulles de gelatina, que haurem tingut prèviament remullades amb aigua freda. La pasta ha d'agafar un color fosc. Posem el codonyat en tàpers. El deixem refredar. El guardem tres o quatre dies i ja ens el podem menjar.
Codonys, sucre roig, sucre blanc, llimona i fulles de gelatina.